અમદાવાદ- આપણી માતૃભાષા એ વાંચવા લખવાથી અંદર ઉતરે છે પણ એથી વિશેષ સાંભળવાથી સમજણના અને વિચારોના મૂળ સુધી પહોંચે છે અને એ રીતે એ તમારી માતૃભાષા બની રહે છે. આપણી માતૃભાષાના સંગીત અને સાહિત્‍યને સમાવતી એક અનોખી એપ્‍લીકેશન ‘જલસો' શરૂ કરવામાં આવી ગુજરાતી ભાષાને કેન્‍દ્રમાં રાખીને ગુજરાતીમાં જ બધો content પીરસતી આ પ્રકારની આ એક માત્ર અને ઉત્તમ એપ છે. બોલીવૂડનાં ગીતો ને એક જગ્‍યાએથી સંભળાવતી તો ઘણી એપ માર્કેટમાં ઉપલબ્‍ધ છે પરંતુ આપણી ભાષામાં અને આપણી ભાષાના જ સંગીતને એક જ જગ્‍યાએથી વહેતા મૂકતી આ કદાચ ભારતની એકમાત્ર regional-પ્રાંતીય music એપ છે.